Бурхорали
Бурхорали, Бурхоралы кæнæ Бурхор, дыг. Борхуарали — ирон мифологийы хоры зайæгхалты æмæ тыллæджы бардуаг, хорæрзады бардуаг Хорæлдары фырт. Кувæг адæм Бурхоралийæ куырдтой, цæмæй хъæууонхæдзарадон куыстыты рæстæг æххуыс кæна хуым кæнын, тауын, похцийæ ласынмæ æмæ æнд. уымæн æмæ сæм афтæ каст, æмæ хорæрзады бардуаг Хорæлдар куы фена, йæ фырт куыд фæллой кæны, уый, уæд йæ фыртæн æмæ уыимæ, кæмæн æххуыс кодта, уыцы адæмæн дæр ратдзæн хорарæх, бирæ хор. Нарты кадджыты иуæй-иу хатт Бурхорали йæ фыд Хорæлдары сурæтимæ сиу вæййы.

Фиппаинæгтæ 

Ирон мифологи
Нарты кадджытæ